auctoritate et potestate nobis data et concessa a dictis Guillermo Pincheneo et Sarraceno de Morneda, procuratoribus, syndicis seu actoribus dicti loci, et ut ordinarius pro bono pacis, volumus, ordinamus, dicimus et pronunciamus et precipimus quod predicti Guillermus et Sarracenus et tota universitas et homines dicte universitatis et quilibet ipsius universitatis residentes in predicta loca qui ibi nunc sunt seu morantes erunt aut in futuro morari contigerit, praesentent et dent seu solvant libere et sine contradictione capellano et ecclesiae basaltica Bellimontis seu rectori ipsius ecclesiae, rectam decimam frumenti in garuma et vini, scilicet decimam partem frumenti et vindemiez et primiciarum, scilicet tricesimam partem pro primicia. Item volumus, ordinamus, precipimus et mandamus quod de seno dent et solvant duodecimam partem pro decima et primicia. Item volumus, dicimus, ordinamus, precipimus et mandamus quod de pullis equinis solvant et dent sex denarios tholosanos pro quolibet, et de pullis mulatis et asininis et de vitulis pro quolibet quatuor denarios tholosanos. Item de duabus porcellatis, unum porcellum uno anno de prima parcelata, et in secundo de secunda porcellata. De horto vero solvant et dent pro decima et primicia semel in anno tantum quod sufficiant dicto capellano et sue familie ad opus unius diei, scilicet de genere unius horticii nisi quis faceret ad vendendum. Si vero aliquis vel aliqua dicte universitatis faceret hortum ad vendendum det et solvere teneatur rectam decimam. 